Nimewo Sekirite 

Sosyal Pou Timoun
www.socialsecurity.gov

Lè ou gen yon tibebe, youn nan sa ou ta 

dwe genyen nan lis “sa pou ou fè” pou 

tibebe a, se jwenn yon nimewo Sekirite 

Sosyal pou tibebe ou a. Moman ki pi fasil 

pou ou fè sa, se lè ou bay enfòmasyon pou 

batistè pitit ou. Si ou rete tann pou aplike pou 

yon nimewo nan yon biwo Sekirite Sosyal, 

ou ka gen reta pandan n ap verifye batistè 

pitit ou.

Pou kisa mwen ta dwe gen yon 

nimewo pou pitit mwen?

Si pitit ou fèt Ozetazini oswa si li se yon 

sitwayen ki fèt aletranje, ou bezwen yon 

nimewo Sekirite Sosyal pou reklame pitit ou 

kòm yon depandan nan fòm taks ou. Pitit ou 

ka bezwen yon nimewo tou si ou planifye 

pou:

• Louvri yon kont labank pou pitit ou;

• Achte bon trezò (fè ekonomi) pou pitit ou;

• Jwenn pwoteksyon medikal pou pitit

ou; oswa

• Aplike pou sèvis gouvènman pou

pitit ou.

Nimewo Sekirite Sosyal

Pou Timoun

2
Èske pitit mwen dwe gen yon 

nimewo Sekirite Sosyal?

Non. Ou pa gen obligasyon pou aplike pou 

yon nimewo Sekirite Sosyal pou tibebe ou. 

Men, se yon bon lide pou fè pitit ou jwenn 

yon nimewo lè li fèk fèt. Ou ka aplike pou 

yon nimewo Sekirite Sosyal pou tibebe ou 

nan moman ou aplike pou batistè li. Biwo leta 

ki fè batistè yo ap fè nou jwenn enfòmasyon 

sou pitit ou, epi n ap voye kat Sekirite Sosyal 

pitit ou ba ou pa lapòs.

Si ou rete tann pou ou aplike nan yon biwo 

Sekirite Sosyal, ou dwe montre nou prèv 

sitwayènte ameriken, laj, ak idantite pitit ou, 

epitou ou dwe montre nou prèv pwòp idantite 

pa ou. Nou dwe verifye batistè pitit ou. Sa ka 

pran jiska 12 semèn sou tan ki ap nesesè pou 

bay pitit ou yon kat. Pou verifye yon batistè, 

Sekirite Sosyal ap kontakte biwo ki te fè li 

a. Nou fè verifikasyon sa a pou nou pa bay 

moun malonèt chans pou yo ta itilize batistè a 

pou fè fwod, epitou pou yo pa jwenn nimewo 

Sekirite Sosyal la pou kreye fo idantite.

Kijan pou mwen aplike?

Nan lopital la: Lè ou bay enfòmasyon pou 

batistè tibebe ou, y ap mande ou si ou vle 

aplike pou yon nimewo Sekirite Sosyal pou 

tibebe ou. Si ou di “wi”, ou dwe bay nimewo 

Sekirite Sosyal toulède paran yo, si ou kapab. 

Menm si ou pa konnen nimewo Sekirite 

3
Sosyal toulède paran yo, ou ka toujou aplike 

pou yon nimewo pou pitit ou.

Nan yon biwo Sekirite Sosyal: Si ou rete 

tann pou aplike pou yon nimewo pou pitit ou, 

ou dwe:

• Ranpli yon Fòm Aplikasyon Pou Yon Kat 

Sekirite Sosyal (Fòm SS-5-HC); epi

• Montre nou dokiman orijinal ki pwouve:

— Kondisyon sitwayènte ameriken pitit ou 

a

— Laj li; ak

— Idantite li.

• Montre nou dokiman ki pwouve

idantite ou.

Timoun ki gen 12 lane oswa plis: Nenpòt 

timoun ki gen 12 lane oswa pi plis, ki fè 

demann pou yon nimewo ak yon kat orijinal 

Sekirite Sosyal dwe prezante pèsonèlman

pou yon antrevi nan yon biwo Sekirite 

Sosyal, menm si se yon paran oswa yon 

responsab k ap siyen fòm aplikasyon an

sou non timoun nan.

Sitwayènte

Nou ka aksepte sèlman yon seri dokiman 

kòm prèv sitwayènte ameriken. Pami 

dokiman sa yo genyen: Batistè ameriken, 

rapò nesans konsila nan peyi kote timoun

la fèt la, paspò ameriken, Sètifika 

Natiralizasyon oswa Sètifika Sitwayènte. 

Moun ki pa sitwayen ameriken yo ta dwe 

konsilte Nimewo Sekirite Sosyal Pou Moun 

4
Ki Pa Sitwayen Ameriken (Piblikasyon 

Nimewo 05-10096-HC) pou yo jwenn

plis enfòmasyon.

Laj

Ou dwe prezante batistè pitit ou si ou 

genyen li, oswa si ou ka jwenn li san 

pwoblèm. Si non, nou ka konsidere lòt 

dokiman, tankou paspò, pou pwouve laj 

timoun nan.

Idantite

Pitit ou: Nou ka aksepte sèlman yon seri 

dokiman kòm prèv idantite pitit ou. Yon 

dokiman akseptab dwe pou li poko ekspire, 

epi li dwe montre non pitit ou, enfòmasyon 

sou idantite pitit ou, epi nou pito yon foto 

resan timoun nan. Anjeneral, nou ka aksepte 

yon dokiman idantite san foto si li gen 

ase enfòmasyon pou idantifye timoun nan 

(tankou non li, laj li, dat nesans li oswa 

non paran timoun nan). Nou pito wè paspò 

ameriken timoun nan. Si dokiman sa a pa 

disponib, nou ka aksepte:

• Jijman adopsyon timoun nan;

• Dosye doktè, klinik oswa dosye lopital 

timoun nan;

• Dosye relijyon timoun nan (pa egzanp 

dosye batèm);

• Dosye sant gadri oswa lekòl timoun nan; 

oswa

• Kat idantifikasyon lekòl timoun nan.

5
www.socialsecurity.gov

(lòt bò a) 6

Ou menm: Si ou se yon sitwayen 

ameriken, Sekirite Sosyal ap mande pou wè 

pèmi kondui (lisans) ameriken ou, yon kat 

idantite leta ba ou men ki pa pou kondui, 

oswa yon paspò ameriken kòm prèv idantite. 

Si ou pa gen dokiman espesifik sa yo, n ap 

mande ou pou nou wè lòt dokiman ki kapab 

disponib, tankou:

• Kat Idantifikasyon Travay;

• Kat Idantifikasyon Lekòl;

• Sètifika Maryaj;

• Kat Asirans-Maladi (pa yon kat Medicare);

• Kat idantite lameAmeriken

• Jijman adopsyon; oswa

• Kontra asirans-vi.

Tout dokiman yo dwe swa orijinal oswa 

kopi ki sètifye nan biwo ki founi dokiman 

yo. Nou pa ka aksepte fotokopi oswa kopi 

dokiman ki notarye. Nou ka itilize yon 

dokiman pou de (2) rezon. Pa egzanp, nou ka 

itilize paspò timoun nan kòm prèv sitwayènte 

ak idantite li. Oswa, nou ka itilize batistè pitit 

ou kòm prèv laj ak sitwayènte ou. Men tou, 

ou dwe prezante omwen de (2) dokiman apa.

N ap voye nimewo ak kat pitit ou ba 

ou pa lapòs imedyatman nou jwenn tout 

enfòmasyon yo ak lè nou verifye dokiman yo 

nan biwo ki founi yo.
www.socialsecurity.gov

Kisa pou mwen fè si pitit mwen

nan adopsyon?

Nou ka bay yon nimewo Sekirite Sosyal 

pou pitit ou adopte anvan adopsyon an fini, 

men ou ka vle tann. Apre sa, ou ka aplike pou 

nimewo a sou nouvo non pitit ou, ak non pa 

ou kòm paran. Si ou vle reklame pitit ou pou 

taks pandan adopsyon an toujou annatandan, 

ou dwe kontakte Internal Revenue Service 

(IRS) pou Fòm W-7A, Application for 

Taxpayer Identification Number for Pending 

U.S. Adoptions (Aplikasyon Pou Nimewo 

Idantifikasyon Kontribiyab Pou Demach 

Adopsyon Ozetazini).

Kisa sa koute?

Ou pa gen pou peye anyen pou yon 

nimewo ak yon kat Sekirite Sosyal. Si

yon moun kontakte ou epi li vle fè ou 

peye pou ou jwenn yon nimewo oswa yon 

kat, oswa pou nenpòt ki lòt sèvis Sekirite 

Sosyal, tanpri sonje sèvis Sekirite Sosyal 

yo gratis. Ou ka denonse nenpòt moun k 

ap eseye fè ou peye depi ou rele nan liy 

dirèk 24/24 Biwo Enspektè Jeneral nan 

nimewo 1-800-269-0271.

Kisa pou mwen fè si mwen 

pèdi kat la?

Ou ka ranplase kat Sekirite Sosyal ou si 

li pèdi oswa si yo vòlè li. Men tou, ou ka 

fè sèlman twa (3) kat ranplasman nan yon 

ane, ak 10 kat ranplasman pandan tout lavi 

ou. Chanjman legal non ak lòt eksepsyon pa 

7
konte nan limit sa yo. Pa egzanp, chanjman 

nan kondisyon ou lè ou pa sitwayen, ki 

mande mizajou nan kat la, ka pa konte nan 

limit sa yo. Epitou, limit sa yo ka pa afekte 

ou si ou ka pwouve ou bezwen kat la pou ou 

pa sibi gwo difikilte.

Nou rekòmande pou ou konsève kat 

Sekirite Sosyal pitit ou yon kote ki an 

sekirite. Se yon dokiman enpòtan. 

Pa mache avèk li sou ou.

Move itilizasyon nimewo 

Sekirite Sosyal

Si ou panse ke yon moun itilize nimewo 

Sekirite Sosyal pitit pou fè fwod, ou ta dwe 

pote plent nan Komisyon Federal Komès nan:

• Sit entènèt—www.consumer.gov/idtheft;

• Nimewo telefòn—1-877-IDTHEFT 

(1-877-438-4338); oubyen

• TTY—1-866-653-4261.

Lalwa pa dakò pou:

• Yon moun itilize nimewo Sekirite Sosyal 

yon lòt moun ilegalman;

• Bay fo enfòmasyon lè l ap aplike pou

yon nimewo; oswa

• Chanje, achte oswa vann kat 

Sekirite Sosyal.

Enfòmasyon prive ou

Lè ou ap aplike pou yon nimewo Sekirite 

Sosyal, tout enfòmasyon ou bay yo rete 

konfidansyèl, epi yo pa divilge yo, sof lè 

lalwa egzije sa.

8
Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun 

ki pa tande oswa ki tande di, rele nan nimewo 

TTY nou a, 1-800-325-0778). Nou ka 

reponn kesyon espesifik yo, nan lè 7 dimaten 

jiska 7 diswa, lendi pou vandredi. Nou 

bay enfòmasyon tou nan yon sèvis telefòn 

otomatik ki fonksyone 24 èdtan pa jou.

Si ou bezwen yon entèprèt pou regle afè 

Sekirite Sosyal ou, nou ka fè ou jwenn youn 

gratis. Sèvis entèprèt yo disponib ni pou lè 

ou ap pale avèk nou nan telefòn, ni pou lè 

ou vini nan biwo Sekirite Sosyal. Rele nan 

nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy 

lan pou jouk lè yon reprezantan reponn. N ap 

kontakte yon entèprèt pou ede ou. Si afè ou a 

pa ka fin regle nèt nan telefòn, n ap pran yon 

randevou pou ou nan yon biwo lokal Sekirite 

Sosyal, epi n ap fè aranjman pou yon entèprèt 

ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa 

a genyen yon dezyèm reprezantan Sekirite 

Sosyal pou kontwole kèk apèl telefonik.

9
Social Security Administration

SSA Publication No. 05-10023-HC

Social Security Numbers For Children (Haitian-Creole)

December 2005